CELEX: 62008CA0455
Language: el
Date: 2009-12-23 00:00:00
Title: Υπόθεση C-455/08: Απόφαση του Δικαστηρίου (δεύτερο τμήμα) της 23ης Δεκεμβρίου 2009 — Ευρωπαϊκή Επιτροπή κατά Ιρλανδίας (Παράβαση κράτους μέλους — Οδηγίες 89/665/ΕΟΚ και 92/13/ΕΟΚ — Συμβάσεις κρατικών προμηθειών και δημοσίων έργων — Διαδικασία προσφυγής κατά αποφάσεως περί αναθέσεως της συμβάσεως — Εξασφάλιση της δυνατότητας ασκήσεως αποτελεσματικής προσφυγής — Τήρηση ελάχιστης προθεσμίας μεταξύ της κοινοποιήσεως στους μη επιλεγέντες υποψηφίους της αποφάσεως περί αναθέσεως της συμβάσεως και της υπογραφής της σχετικής συμβάσεως)

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/10
            
         Απόφαση του Δικαστηρίου (δεύτερο τμήμα) της 23ης Δεκεμβρίου 2009 — Ευρωπαϊκή Επιτροπή κατά Ιρλανδίας
   (Υπόθεση C-455/08) (1)
   
   (Παράβαση κράτους μέλους - Οδηγίες 89/665/ΕΟΚ και 92/13/ΕΟΚ - Συμβάσεις κρατικών προμηθειών και δημοσίων έργων - Διαδικασία προσφυγής κατά αποφάσεως περί αναθέσεως της συμβάσεως - Εξασφάλιση της δυνατότητας ασκήσεως αποτελεσματικής προσφυγής - Τήρηση ελάχιστης προθεσμίας μεταξύ της κοινοποιήσεως στους μη επιλεγέντες υποψηφίους της αποφάσεως περί αναθέσεως της συμβάσεως και της υπογραφής της σχετικής συμβάσεως)
   2010/C 51/15
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Γ. Ζαββός, και Μ. Κωνσταντινίδης)
   
      Καθής: Ιρλανδία (εκπρόσωπος: D. O’Hagan)
   
      Αντικείμενο
   
   Παράβαση κράτους μέλους — Παράβαση των άρθρων 1, παράγραφος 1, και 2, παράγραφος 1, της οδηγίας 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων (ΕΕ L 395, σ. 33) — Παράβαση των άρθρων 1, παράγραφος 1, και 2, παράγραφος 1, της οδηγίας 92/13/ΕΟΚ του Συμβουλίου, της 25ης Φεβρουαρίου 1992, για τον συντονισμό των νομοθετικών, κανονιστικών και διοικητικών διατάξεων σχετικά με την εφαρμογή των κοινοτικών κανόνων στις διαδικασίες σύναψης των συμβάσεων φορέων οι οποίοι λειτουργούν στους τομείς του ύδατος, της ενέργειας, των μεταφορών και των τηλεπικοινωνιών (ΕΕ L 76, σ.14) — Υποχρέωση θεσπίσεως, στο εσωτερικό δίκαιο, αποτελεσματικής και ταχείας διαδικασίας προσφυγής που παρέχει στον υποψήφιο του οποίου απορρίφθηκε η προσφορά τη δυνατότητα να επιτύχει την ακύρωση της αποφάσεως περί αναθέσεως της συμβάσεως — Προθεσμίες για την άσκηση προσφυγής
   
      Διατακτικό
   
   Το Δικαστήριο αποφασίζει:
   
               1)
            
            
               Η Ιρλανδία, θεσπίζοντας τα άρθρα 49 του Statutory Instrument αριθ. 329 του 2006 και 51 του Statutory Instrument αριθ. 50 του 2007, καθόρισε τους κανόνες που διέπουν την κοινοποίηση στους υποψηφίους των αποφάσεων των αναθετουσών αρχών και των αναθετόντων φορέων, καθώς και της αιτιολογίας των αποφάσεων αυτών, κατά τέτοιο τρόπο ώστε, κατά το χρονικό σημείο κατά το οποίο οι υποψήφιοι λαμβάνουν πλήρως γνώση των λόγων για τους οποίους απορρίφθηκε η προσφορά τους, ενδέχεται να έχει ήδη λήξει η ανασταλτική προθεσμία της συνάψεως της σχετικής συμβάσεως και, πράττοντας αυτό, το εν λόγω κράτος μέλος παρέβη τις υποχρεώσεις που υπέχει από τα άρθρα 1, παράγραφος 1, και 2, παράγραφος 1, της οδηγίας 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων, όπως τροποποιήθηκε με την οδηγία 92/50/ΕΟΚ του Συμβουλίου, της 18ης Ιουνίου 1992, και από τα άρθρα 1, παράγραφος 1, και 2, παράγραφος 1, της οδηγίας 92/13/ΕΟΚ του Συμβουλίου, της 25ης Φεβρουαρίου 1992, για τον συντονισμό των νομοθετικών, κανονιστικών και διοικητικών διατάξεων σχετικά με την εφαρμογή των κοινοτικών κανόνων στις διαδικασίες σύναψης των συμβάσεων φορέων οι οποίοι λειτουργούν στους τομείς του ύδατος, της ενέργειας, των μεταφορών και των τηλεπικοινωνιών.
            
         
               2)
            
            
               Καταδικάζει την Ιρλανδία στα δικαστικά έξοδα.
            
         
      (1)  ΕΕ C 32 της 7.2.2009.